Erreferendumerako Legea: urratsak eta erantzunak\n2018ko irailaren 22a, larunbata | Ordua Euskal Herrian 15:31:56\nAsteazkenean Kataluniako Legebiltzarrak orain arteko desobedientzia mugimendurik handiena egingo du: Urriaren 1eko Erreferendumaren Legea onartuko du.\nEspainiako Auzitegi Konstituzionalak hainbatetan agindu dio Kataluniako Parlamentuari ez emateko hainbat urrats, batez ere 2015eko azaroaren 9an hark onartu zuen Independentzia adierazpena indargabe utzi zuenetik.\nAsteazken goizean osoko bilkuraren aurretik egingo den bileran Erreferendumerako Legea tramitera onartuko da Legebiltzarreko Mahaian. Hori ibili da saihesten orain arte Junts Pel Sí eta hainbatetan horrek ekarri ditu desadostasunak CUPekin: Junts Pel Sík ahalik eta gutxien erori nahi zuen hau bezalako desobedientzia ekintza handian, eta CUPek desobedientzia hori gizartea erreferendumerako berotzeko tresna gisa nahi zuen.\nTramitera onartu eta berehala hilaren 5, 6 eta 7an osoko bilkuran bilduta dagoen Espainiako Konstituzio Auzitegiak bertan behera utziko du urratsa Legebiltzarrera bidaliko duen mezuaren bidez. Osoko bilkura hasi egingo da eta Junts Pel Sí eta CUPeko diputatuek berau etengo dute eta proposatuko dute Erreferendumaren Legea bozkatzea eta aurrera aterako dute bien botoekin. Parlamentuko araudiko 81.3 araua erabiliko dute horretarako; oso araudi ahula da parlamentu baten ikuspegitik eta prestatua dago Espainiako instituzioetako oztopoei aurre egiteko.\n135etik 72 baiezko\nOposizioaren zati batek, PSCk, C,s-ek eta PPCk alde egingo du osoko bilkuratik, bozketan parte hartu gabe; beraz, 135 parlamentarioetatik 83 geratuko dira eta Junts Pel Sí eta CUPeko 72 botoekin onartuko da legea.\nErreferendumaren Legearen hirugarren artikuluak dio lege horrek katalanen oinarrizko erabaki eskubidea arautzen duela eta ez duela Kataluniako Parlamentua ez den beste inongo aginterik onartzen. Hau da, Espainiako legediari uko egiten diola.\nOraindik giltzarri den beste lege bat onartu behar du Kataluniako Legebiltzarrak, Deskonexiorako Legea. Ez dago garbi asteazkenean bertan edo ostegunean onartuko den, eta baliteke datorren astean izatea, 20 edo 21eko osoko bilkuran.\nEspainiako agintarien erantzunaren zain\nHortik aurrerakoa dena zalaparta juridikoa izango da. Auzitegi Konstituzionalak erabaki beharko du nola parte hartu. Berez, ebazpen juridikoak emateaz gain, zigorrerako ahalmena ere badu 2015eko udazkenean Kataluniako prozesuari erantzuteko PPk bideratu zuen Auzitegiaren erreformarekin. Erabiliko du ahalmen hori? Denetatik irakur eta entzun liteke, baina ez dirudi hala izango denik, Auzitegiaren barruan magistratu guztiak ez direlako erreforma horren aldekoak eta une honetan kontsentsu bidea urratu nahi dutelako. Horrez gain, legezko oztopo eta zigorrak jartzeko bestelako bide ugari ere ikusten dituzte.


Amatxoren jertsea. Egilea: Jayde Perkin. Itzultzailea: Amets Santxez (Bakun). Ibaizabal, 2021.\nJayde Perkin komikigile britaniarrak berak bizi izandako esperientzia batetik abiatuta idatzi zuen ipuin ilustratu hau. Nola aldatzen den mundua maite dugun norbaitek alde egiten duenean, zeinen zaila den aurrera egitea, zeinen galduta sentitzen garen... Eta, doluan zenbateko garrantzia hartzen duten objektuek eta oroitzapenek. Altxorrak bihurtzen dira!


Euskal Herrian energia komunitateen sorrera sustatzeko mintegiak antolatu ditu Udalbiltzak | Ekonomia | Naiz\n2021 URR. 06 - 17:15h\nEuskal Herriko udalerriak burujabetzaren bidean jartzeko xedez, ‘Udal Proiektu energetiko komunitario eta burujabeak’ jardunaldia antolatuko du Udalbiltza Partzuergoak azaroaren 13an, larunbatean, Hernaniko Orona Fundazioan.\nUdalbiltzako Batzorde Eragileko kideak Orona Fundazioaren Ideo eraikinaren aurrean, jardunaldia aurkezten. (UDALBILTZA)\nUdalbiltza Patzuergoak datorren azaroaren 13an Orona Fundazioan, Hernanin, antolatuko dituen ‘Udal Proiektu energetiko komunitario eta burujabeak’ mintegietan Euskal Herrian energia burujabetza bultzatzeko gakoak eta erronka nagusiak izango dituzte mintzagai. Horretarako, Euskal Herrian jada martxan dauden hainbat ekimen ezagutaraziko dituzte eta antzeko proiektuak abian jartzeko nahitaezkoak diren tresna juridiko, ekonomiko eta sozialak azalduko dituzte.\nJardunaldiak hautetsiei, udal teknikariei eta norbanakoei zuzenduta egongo dira eta mintzagai izango diren proiektuen artean Hernaniko eta Urarteko Energia komunitateak, Irurtzungo energia lanketa eta Hergaraiko Sugarai biomasa kooperatibak egongo dira.\nHala ere, ‘Udal Proiektu energetiko komunitario eta burujabeak’-eko gonbidatu azpimarragarrienak Greziako Electra Energy kooperatibako ordezkariak izango dira. Udalbiltzak azaldu du greziarrak aitzindariak direla energia komunitateak sustatzen. «Energia komunitateak arautzen lehenak izan ziren 2018an, besteak beste, autokontsumoa sustatzeko eta pobrezia energetikoari aurre egiteko».\nHori horrela, Udalbiltzaren lehendakaria den Jabi Asurmendik mintegi hauen garrantzia nabarmendu du: «Hamarkada hau gakoa izango da ezinbestekoa den eraldaketa energetikorako bidean, eta beharrezkoa izango da energia iturriak ez ezik, energia kudeatzeko zein kontsumitzeko erak eta pentsaerak ere birplanteatzea».\nHorri gehituta, «energia jendearentzat ezinbesteko zerbitzua den heinean, herritarren erabakimena eta energia baliabideen demokratizazioa ezinbestekoa» dela ondorioztatu du Asurmendik.\nHorregatik, jardunaldiak «esperientzia horietatik ikasi, berraldatu, sortu, jakintza partekatu, gogoetak elkartrukatu eta gure herrietan antzeko esperientzia berriak martxan jartzeko» balioko du, bere aburuz.\nEgitarauari dagokionez, mintegia lau hitzaldi eta bi mahai-inguruz egongo da osatuta. Hori horrela, energiaren sektorean hartu-emanetan dabiltzan Euskal Herriko zein nazioarteko adituak egongo dira bertan: Xabier Lertxundi, Hernaniko alkatea; Xabier Zubialde, energia berriztagarrietan aditua eta ingeniaria; Iñaki Valles, Urarte Kontzejuaren energia komunitateko lehendakaria; Mattin Aldaia, Hernaniko hautetsi eta bertako energia komunitatearen ordezkaria; Irurtzungo alkatea den Aitor Larraza, bertan egindako energia lanketari buruz hitz egiteko; eta Sugarai kooperatibako lehendakarikide Peio Harlouchet, euren biomasa ekimena aurkezteko. Moderatzaile lanetan Mirari Antxustegi kimika eta ingurumen ingeniaria egongo da.\nGero, Greziako Electra Energy Renewables kooperatibako bi kidek, Miriam Rodriguezek eta Ignacio Navarrok, hartuko dute hitza. Hauek Greziako Energia Komunitateen Legea azalduko dute eta horrek euren jardunean izan dituen ondorioen berri emango dute.\nHorren ostean, GoiEner eta I-Ener energia berriztagarrien sorkuntza eta kontsumorako kooperatibetako kideak diren Alazne Arrutik eta Iban Lizarraldek energia eta burokraziaren esparruko gako batzuk emango dituzte energia proiektu komunitario bat eraikitzerakoan agertu daitezkeen arazo legalei nola aurre egin argitzeko.\nBukatzeko, mahai-inguru batek emango dio itxiera mintegiari. Bertan, etorkizun energetikoaren inguruan hausnartuko dute Aitor Urresti, EHUko irakaslea; Maitane Arri, Ekologistak Martxan elkarteko kidea; eta Idoia Zulet, Arankoa Abokatuak bulego juridikoko abokatuaren parte-hartzearekin.\nAforo kontua dela eta izena aurretiaz eman beharko da.\nUna vecina de Bilbo atrapada en el paso a nivel de Zorrotza recoge 50.000 firmas\n17 musika talde igoko dira Hatortxu Rocken oholtzara abenduaren 18an


FEMPk aho batez onartu du Telezentroen itxiera saihesteko Plan Estrategikoa – KZblog\nFEMPk aho batez onartu du Telezentroen itxiera saihesteko Plan Estrategikoa\nEspainiako Probintzien eta Udalerrien Federazioaren (FEMP) Informazioaren eta Teknologia Berrien Gizartearen Batzordeak aho batez erabaki du Telezentroen Sarearen Komunitate Elkarteak abian jarritako plan estrategikoa babestea; izan ere, “funtsezko baliabidea da ekintzailetza, gizarte berrikuntza eta enplegua garatzeko, noiz eta gure herrialdeak baliabide horren premia duen une honetan”.\nJosé Antonio Rodríguez Salas, Jungo (Granada) alkatea eta Informazioaren eta Teknologia Berrien Elkartearen Batzordeko kidea da, eta bera arduratu da, hain zuzen, Telezentroen Sarearen Komunitate Elkarteak proposatutako plan estrategikoa FEMP Batzordearen aurrean aurkezteaz, martxoaren 28an.\nTelezentroen Sarearen Komunitate Elkartearen ohiko IV. Batzarrean (KZgunea da, hain justu, bertako lehendakariordea) onartutako plan estrategikoa, azken batean, telezentroak ixtea galarazteko asmoz eta errentagarritasun eta bideragarritasun ekonomikoa izango duten Gizarte Berrikuntzarako Zentro bihurtzeko asmoz osatu da.\nPlan horrek, zehazki, kudeaketa eredu berri bat dakar, 5 urteko epean telezentroak errentagarriak izan daitezen. Planaren oinarriak izango dira, beraz, Elkarteak telezentroen sareen kudeaketan duen eskarmentu handia batetik, eta berrikuntza eta gizarte ekintzailetzarako proiektuak abian jartzea, bestetik.\nTelezentroen Sarearen Komunitate Elkartearen lehendakariak, Juan Francisco Delgado jaunak, eskerrak eman dizkio FEMPri, 8.000tik gora udalerriren onurarako izango den Plan honi babesa emateagatik. Izan ere, plan honek ez die soilik mesede egingo ixteko mehatxupean dauden Telezentro erakundeei, baizik eta baita euren iraunkortasunari begira pauso handia eman dutenei ere. “Udalen mende dauden 2.800 baino zuzeneko lanpostu gehiagok eta 3.5 milioitik gora erabiltzailek gozatu ahal izango dute planaren onuraz; ondorioz, FEMPk aurrerapauso erraldoia eman du, Udalen babesarekin batera, Plan hau bideragarria izan dadin”.\nNork KZgunea| 2015-10-29T12:17:27+02:00\t2012/04/02|Berriak, Telezentroak|Iruzkinik gabe


Inazio Mujikaren “Gerezi denbora” Eibarren – eRakurleak\nInazio Mujikaren “Gerezi denbora” Eibarren\nUrtarrilaren 11an Eibarko Juan San Martin Liburutegian izan da Erakurleak taldea. Bertan, Harixa emoten irakurketa taldearekin batera, eta Inazio Mujikaren parte hartzearekin, Gerezi denbora liburuari buruz aritu gara.\nHona hemen egileak berak liburuari buruz esan diguna:\nKristoren sorpresa hartu nuen idatzi zidanean nahi zenutela liburua irakurri eta ea etorriko nintzen. Sorpresa aspaldi zirkuluetatik aparte nenbilelako eta inor gogoratuko zenik uste ez nuelako. Halako harrotasun punttu bat ere, denok daukagun hori, loratu zen nigan. Ohoratua sentitzen nintzela idatzi nion; baina estuasun pixka bat ere bai. Liburu hau atera zen duela 16 urte, eta 16 urtean nik beste ibilbide bat egin dut eta ez dut beste libururik… beno, bai, atera ditut liburuak, baina ez beste narrazio luzerik. Atera ditut narrazio labur batzuk, baina ez liburu bat “behar den bezalakoa”. Arrazoi asko egon daitezke tartean, eta ez naiz aitzakiatan hasiko. Liburu hau inprentara eraman nuen goiz hartan jaio ziren bi seme-alabak, bixkiak; gereziak bezala etorri ziren. Gaur egun 16 urteko adoleszenteak dira. Hasieran aitzakia hori jartzen nuen: umeak, lagundu beharra… Baina uste dut beldurra diodala beste zerbait idazteari, egia esan. Argitaletxe batean gauza asko irakurtzen dituzu eta zuk idazteko momentuan asko eskatzen diozu zure buruari ere. Baina esan dut ez naizela aitzakiatan sartuko. Ez dut idatzi, baina segurasko idatziko dut. Orain ikusten dut bidea beste libururen bat idazteko. Ari naiz. Baina poliki eta lasai egingo dudan lana da.\nKontua da orain 17 urteko liburu bati buruz hitz egin behar dizuedala, eta egun hauetan, gainetik bada ere, irakurtzen aritu naiz. Izen batzuekin ez nintzen gogoratzen ere! Banekien Roman, Andres eta Fruktuoso zeudela, baina Amantzio, Gertru… berriro ere mundu horretan sartzen hasi naiz.\nGarai batean oso sartuta nengoen –uste dut antzematen dela- gidoigintzan. 1994an edo, beste lagun batzuekin batera, Goenkalen -oraintxe bukatu den hartan- sartu nintzen. Hori zela eta, hainbat kursillo eta kurtso egin nituen. Gustatu eta ze baliabide zeuden ikertzen hasi nintzen. Film bat ere egin genuon beste lagun batek eta biok –Joxean Muñoz, orain politika munduan sartuta dago, baina oraindik gidoilaria da, noski-. Bera zen gidoilaria, eta ni ikaslea, eta egin genituen “Karramarroen uhartea” izeneko marrazki bizidunak.\nObsesionatuta nengoen gidoigintzan ikasitakoa narrazio batean nola sartu, nola erabili, ze baliabide izan zitezkeen kontakizun bat kontatzeko eta jendea harrapatzeko. Hori zen nire obsesioa garai hartan.\nNarrazioari ekiteko… Narrazioa esaten dut ze ez dakit nirea nobela den edo ez; oso gauza labana da. Nik beti esaten dut ipuin luze bat dela, eta ni ipuinlari bat naiz, ipuinak idatzi ditut gehien bat. Nahiz eta hau den nire ipuinik luzeena.\nNarrazio edo kontakizun baten ernamuina niretzako beti izan da imajin bat: gero konturatu naiz ez naizela batere originala, jende askok hori bera esaten duela. Obsesiboki duzun imajina bat izan daiteke ideia bat. Niretzat, behintzat, imajin bat izaten da hasiera. Eta izan zen, Alberto Onaindia kalonjearen gerrako memoriak irakurtzen ari nintzela, kontakizun bat kontatzen du: bera zegoen kalonje, eta bere gainetik zegoen artzapezpikua Donostian harrapatu zuen gerrak eta anarkista batzuek bahitu egin zuten. Anarkisten eta apaizen artean ez zirela oso ondo konpontzen ez dut esplikatu beharrik…. badakizue.\nBahituta ez: atxilotuta zeukaten, anarkistak zirelako ordena garai hartan Donostian. Alberto Onaindia hau bere txikitako lagun anarkista batengana joan zen –hau egia da-. Eskauriaza zuen izena, Irungoa. Eta biak joan ziren artzapezpiku hori askatzera (beraiek iritsi zirenerako askatua zegoen). Oso arraroa egiten zitzaidan zer eta apaiz batek eta anarkista batek elkar hartzea artzapezpiku bat askatzeko. Horri bueltaka eta bueltaka esaten nuen: berez anarkista hori bere lagunak traizionatzen ari da, baina hala ere laguntzen ari da. Kontraesan horrek piztu zuen istorio hau.\nPertsonajeak asmatuak dira gehienak. Batzuk izen-abizenez izendatuak daude. Esaterako, istorio honetan Manuel Irujo agertzen denean, gehienetan, gauza historikoetan agertzen da, nahiz eta gauza batzuetan asmatu antzera ibili: baina ibili zen jendea askatzen Donostiako nahaspila hartan. Artola ia historikoa da. Ia historikoa da tipo batek zerrenda hori eduki zuela buruan. Kontatzeko modua eta hainbat xehetasun, ba ez dira.\nKonturatzen bazara non dauden Alkortaren eta Beñardoren istorioak – lehenengo txanparen ondoren, eta bestea azkenekoaren aurretik-, gidoigintzaren eragina hor dago. Istorioari bira bat emateko aukeratutako bi ipuin izan daitezke. Badaukate indarra.\nEgia da anarkistak oso eskematiko agertzen direla. Lagun batek esan zidan “operetako anarkistak” zirela. Nik nahi nuen umorea sartu istorio honetan, jendea harrapatzeko eta iruditzen zaidalako melodrama batean hobeto egiten dela negar barre egin ondoren, eta alderantziz. Probatu nahi nuen. Ordura arte oso serio ibilita nengoen narrazioetan, eta askatu egin nahi nuen, komikotasuna antolatu.\nHasiera kontatu nahi nizuen. Ez dakit lortu dudan, baina nire apostu pertsonala zen, jendeak ia eserialdi batean irakurtzea. Lortu baldin badut, ez da gutxi. Nahi nuen azkar joatea, eta erraz.\nHizkuntza aldetik beharbada gaur egun ez nuke horrela idatziko. Badaude gauza batzuk momentuko setakeriak izan zirenak, eta 16 urte pasatu ondoren ez nituzkeenak egingo. Badago bat askotan gogorarazi didatena, eta da “burkideren” erabilera. Burkide erabiltzen da, gaur egun, lagun-kide ideologikoa aipatzeko, baina historikoki ez da horrela erabili. Historikoki etsaia, kontrarioa da burkidea. Eta bestea da “burukidea”. Horrekin nahastu da eta gaur egun horrela erabiltzen da. Hizkuntzak bere bideak egiten ditu, eta beharbada onartu egin beharko dugu burkidearen beste adiera, baina hor setatu nintzen: “hau da, eta hau erabili behar dut”. Gaur egun esan dezaket hori.\nSaiatu nintzen gauza horiek zaintzen. Eta zaintzen gerrako mugimenduak. Garbi dago gerran kokatzen baduzu istorio bat, izan behar duzula egiantzekotasun bat. Ezin dituzu 37an jarri Donostian 36an pasatako gauzak. 1936ko irailaren 13an Donostian sartu ziren. Gerezi denbora laburra da. Garai hartan, Donostian 13an bukatu zen.\nEtsaiak, -faszistak, frankozaleak… nahi duzuen bezala esan- ez dira ia agertzen. Hemen gerra bat baino gehiago dago. Badaude pertsonen arteko gerrak -Andres eta Romanen artekoa- eta gero daude talde baten barruko gerrak: sozialistek ezin zituzten anarkistak ikusi; anarkistek nazionalistak; nazionalistek… Denak gorriak ziren, baina denak ez ziren berdinak. Hor bazegoen gerra handi bat. Pentsa, Kataluinian elkarri tiroka bukatu zuten. Gerraren barruko beste gerra bat. Hori beste istorio bat da. Nik ez nuen Gerra Zibilari buruzko istorio bat egin nahi, nik gerra zibilean kokatutako istorio bat kontatu nahi nuen. Ez nion Gerra Zibila inori esplikatu nahi.


Hernanin egun batean Zarautzen 5. edukiontziarekin hilabetean baino materia organiko gehiago bildu dute | oiartzun atez ate\nTxintxurretaren iritziz “datu hauek baieztatu egiten dute hilabetetan atez atekoari buruz esaten genuena. Baina batez ere ondo hitz egiten dute hernaniko jendeaz eta guztion arteko elkarlanaz. Bi egunetan ia 15 tona organiko jaso ditugu. Duela astebete tona horiek guztiak zabortegian amaituko zuten; orain konpostatu egingo ditugu. Eta ez zaio bakarrik kantitateari begiratu behar. Kalitatea ere garrantzitsua da eta Lapatxera eramaten ari garen organikoa ondo bereizita dago. Horrek esan nahi du herritarrak ondo egiten saiatu direla. Hernani birziklapenarekin konprometitu da eta 20.000 laguneko talde batek elkarlanean asko lor dezake. Horregatik diogu hondakinen kudeaketari dagokionez Hernani aro berri batean sartu dela eta egiten ari garenak ondorioak izan behar dituela. Emaitza hauek aurkezten jarraitzen badugu Diputazioak lehenago edo beranduago Usurbilgo Itunak eskatzen dion moratoria eman beharko du, ezin duelako beti beste aldera begiratzen egon”.


FAQ - 948 Merkatua, Nafarroako arteen Merkatua eta Topaketa profesionalen Foroa\nMaiz egiten diren galdera posibleak\n1. Zertan datza 948 Merkatua 2019?\n948 Merkatua, Nafarroako Arteen Merkatua eta Profesionalen Topagunea produktu kultural eta artistikoak erakusteko, ezagutza trukatzeko eta proposamen berritzaileak erakusteko erreferentziazko hitzordu estrategikoa da. Nafarroako Gobernua da proiektu horren buru eta finantzatzailea.\nEdizio honetan, 948 Merkatua berritu egingo da diziplinartekotasunaren eta hibridazioaren aldeko apustuan bere berezitasuna bilatuz eta kultura-arloko artista eta profesionalen topagune bihurtuko da diziplinartekotasunaren inguruan.\nModu horretan, 948 Merkatua aurrera egiten ari da sorkuntza berri eta proposamen hibridoen inguruan ekitaldi berezi gisa kokatzeko sektorean. Arloko merkatuen aurrean, 948 Merkatuak kalitatea, berrikuntza eta egungo lengoaiak eskainiko ditu eta prestakuntza eta networking arloko edukien foro profesional eta dinamikoa ere izango da, sorkuntza- eta arte-arloko diziplina guztiak hartuko dituena.\n948 Merkatuak ART eta PRO erakargarri, berezi, ahaltsu eta joera artistiko eta estrategiko berriarekin bat datorren programa izango du, hobi-ekitaldi gisa Europako hegoaldean kultura-arloko erreferentzia izateko eta hiru egunetan zehar goi-mailako kulturako profesionalak biltzeko helburuarekin: kultura-kudeatzaileak, programatzaileak, artistak eta erakundeak. Edizio honetan erakusten diren proposamenek proiektu hibridoak eragingo dituzten diziplina desberdinen arteko fusioa izango dute lotura erkidetzat, lanak hautatzeko irizpide nagusia izango dena.\nArlo profesionalean, 948 PROk jarduerak birdefinitzen ditu, profesionalentzat eraginkorragoa eta hezitzaileagoa izan dadin foroan egotea eta parte hartzea eta txosten, eztabaida eta proiektuen aurkezpenen inguruan egituratzen da. Prestakuntza, networkinga eta B2B ere funtsezko zutabeak izango dira merkataritza-sinergiak sortzeko helburuan. Baluartek profesionalentzako programazioaren gune nagusia izaten jarraituko du.\n948 ART programa, bestalde, batzorde artistiko baten bidez hautatuko da eta proposamen hibrido eta diziplinartekoak erakustea izango du ardatz. Edizio honetan, Baluarte inguruko egoitza-kopuru txikiago batean pilatuko dira erakusketa-guneak profesionalei nahiz ikusleei bertaratzea errazteko xedez.\n948 Merkatua 2019 egiteko hautatu diren egunak azaroaren 20a, 21a eta 22a dira. Lehen bi egunetan konferentziak eta obra-erakusketak pilatuko dira eta azaroaren 22a, ostirala, tailerrak eta mintegi tematiko bat egiteko eta proiektuak aurkezteko erabiliko da. Erakustokien guneak, bestalde, erakustoki eta aurkezpenen formula berriak izango ditu.\n2. Zein dira berritasun nagusiak?\nBere berezitasun eta definizio artistikoa proiektu hibrido eta diziplinartekoetan zentratzeaz gain, 948 Merkatuaren edizio berriak diziplinen arabera antolatuta egoteari utziko dio:\nParte hartuko duten lanak arlokoa izango ez den arte-komisariotza baten bidez hautatuko dira (hau da, ez da diziplinen arabera egingo).\nHautaketa artistikoaren prozesua plataforma ireki bidez egingo da eta baita batzordeak proposatuta ere.\nHautatutako arte-proposamenen jatorri-kuotak honako hauek izango dira: % 50 Nafarroakoa, % 30 nazionala eta % 20 nazioartekoa; hautatutako arte-proposamen guztien gastuak ordainduko dira.\nDiziplina bakarreko proposamenen erakusketarik ez da egongo aurreko edizioetan bezala.\nGainera, proposamen-kopurua eta programazio-guneen kopurua murriztu egingo dira (15 eta 20 erakusketa artean bi egunetan, azaroaren 21ean eta 22an), eta Baluarte bihurtuko da erakusketaren ardatz bertaratzen diren profesionalei eta jende arruntari obrak ikustea errazteko eta, ondorioz, haien inpaktua indartzeko. Beraz, ez da korrespondentziarik egongo egoitza eta diziplinen artean aurreko edizioetan bezala eta 948 Merkatuan parte hartzen duten egoitza guztietan diziplinarteko proposamenak ikusiko dira.\nKonferentzia-kopuruak ere behera egingo du 21 osatu arte eta, bertaratzea errazteko, 948 Merkatuaren bi lehen egunetan pilatuko dira: azaroak 20, asteazkena, eta azaroak 21, osteguna. Diziplinarteko edukiak izango dira ardatza.\nBi jardunaldiak eztabaida batekin hasiko dira.\nOstirala tailerrak egiteko, proiektuak aurkezteko eta mintegi tematiko bat egiteko baliatuko da.\nProiektuen aurkezpenak formula aldatuko du eta coach eta aholkularitza-prozesu bat izango du, Antonella Broglia TEDxMadrid-en antolatzailea eta public speakingeko irakaslea. Gainera, sariak emango dituen lehiaketa batean sartuko dira.\nErakustokien zonak formatu berriak izango ditu erakustoki zein aurkezpenetan.\n3. Zergatik aldatu da eredua?\nOrain arte, 948 Merkatuak bere lehen helburu handia lortu du: kultura-arloko arte-diziplina guztietarako erreferentzia-gune gisa finkatzea, erakunde, artista eta profesionalen aitorpena irabaziz. 948 Merkatuak lotura-puntua sortu du artista eta profesionalen artean eta lotura-puntu horrek ideia hori Europan beste adibiderik ez duen eredu berezi baterantz eboluzionatzea eskatzen du, merkatua sortzen jarraitzeko xedez.\nDiziplinarteko proiektuak gero eta ohikoagoak dira sorkuntza-ehunean eta ez dituzte difusio-gune propio asko. Horregatik, Nafarroako Gobernuko Kultura Departamentuak sorkuntza horretarako erakusleiho nagusietako bat bihurtu nahi du 948 Merkatua. 948 Merkatuaren diziplina anitzeko jatorriak diziplina anitzekotik diziplinartekora igarotzea logikoa izatea eragiten du.\n948 Merkatuak lehendik dauden gainerako proposamenetatik bereiztea bilatzen duen nortasun bakarra eratzea nahi du profesionalen arreta bereganatzeko, talentuaren eta sorkuntza gaurkoenaren zati garrantzitsu bat bereganatzeko eta berrikuntzarekin eta sorkuntzarekin konektatzeko.\n948 Merkatua diziplinen hibridazioaren eta horiek gurutzatzearen inguruan ardazteak aukera emango du programazio artistikoaren nahiz profesionalaren kalitatea sustatzeko. Eskainitako kalitatea zenbat eta handiagoa, are eta ahalmen handiagoa izango du Nafarroako kulturaren sektoreari bultzada emango dioten intereseko profesionalak erakartzeko eta profesional-mailan nazioarteko kontaktu-sare eraginkorra sortzeko.\n4. Zer baldintza bete behar dira 948 ART-en erakusteko?\n948 Merkatuaren programazio artistikoan parte hartzeko proposamen hibrido eta diziplina anitzekoa erregistratu behar da eta programa konfiguratzeko ardura duen batzorde artistikoak hautatu behar du.\nProposamenek honako baldintza hauek bete behar dituzte:\nLengoaia nagusia alde batera utzita, argi eta garbi diziplinartekoa izan behar du proposamen artistikoak. Horrek esan nahi du proposamenaren definizio formalaren eta/edo edukien arabera erabiliko direla diziplina/lengoaia artistikoak.\nArtista edo sortzaile profesionalen proposamenak izan behar dute, eta haiek kontratatzeko moduan egon behar dute.\n2019ko azaroaren 20 eta 21ean bertaratzeko moduan izan behar dute.\nJadanik hedatze- eta/edo merkaturatze-aldian dauden bukatutako lanak izan behar dute.\nDeialdian zehaztutako parte hartzeko betekizun, prozesu eta baldintza guztiak onartu behar dituzte.\nProposamenak Nafarroakoak, Espainiako gainerako autonomia-erkidegoetakoak edo atzerrikoak izan daitezke. Jatorria izen-ematean zehaztu beharko da. Nafarroako proposamenek lehentasuneko espazioa izango dute programazioan.\n5. Noiz eta nola egin behar da eskaera?\nLehenik eta behin, proposamena plataforma operatibo batean erregistratu behar da www.948merkatua.com webgunean, ekainaren 17a, astelehena, eta ekainaren 28, ostirala, bitartean (biak barne). Deialdia irekita egongo da aldi horretan.\nIzena emateko epea amaituta, 948 Merkatuaren langile teknikoek izen-emateak berrikusi, proposamena egiaztatu eta datu-base bat osatuko dute haiekin. Izen-emate osatugabeak ez dira erregistratuko, eta ez aintzat hartuko.\n948 Merkatuaren ART 2019 programazio artistikoa egiteko ardura duen batzorde artistikoak aurkeztutako proposamenak aztertuko ditu, eta baita beste informazio-iturri batzuk ere, esaterako, 948 Merkatuaren aurreko edizioetako proposamenen erregistroa edo Kultura Kontseilaritzaren 2019ko beste laguntza-deialdi batzuetara aurkeztutako proposamenak. Halaber, batzorde artistikoak berak interesekoak iruditzen zaizkion sorkuntzen parte-hartzea proposatu ahal izango du.\n948 Merkatuaren programazio artistikoa 2019ko irailaren 31n ezagutaraziko da, beranduenez, eta deialdian sartutako parte-hartzaile guztiei jakinaraziko zaie.\n6. Nork erabakitzen du nor sartuko den 948 ARTen eta nola?\nParte hartuko duten lanak arlokoa izango ez den arte-komisariotza baten bidez hautatuko dira. Ez da egingo diziplinen arabera eta komisariotzako kideak ospe handiko eta diziplina anitzeko profesionalak dira.\n7. Zer aukera ditugu diziplina anitzeko lan bat ez daukagunok?\nKasu honetan ez dira egingo diziplina bakar bateko lanen erakustaldiak, baina artistek, managerrek edo gainerako kultura-agenteek izena eman dezakete 948 Merkatuan eta parte har dezakete PROn eskainitako prestakuntza-, networking- eta topaketa-aukera guztietan.\n8. Nola dira edizio honetan proiektuen aurkezpenak?\n2019ko edizioan, beste modu batean aurkeztu beharko dira proiektuak. Aurkeztu eta erregistratutako proiektuetatik hogei aukeratuko dira. Diziplina anitzekoak izan beharko dute, eta coaching-prozesu batean parte hartu; Antonella Broglia, Ashoka Spain eta EDxMadrid Conferences-en enbaxadorea.\nHamar proiektuak azaroaren 22an, ostirala, aurkeztuko dira, Baluarten, eta Antonella Brogliak dinamizatuko du ekitaldia. Epaimahaia, bestetik, adi-adi egongo da, aurkezpenak ebaluatu eta sariak eman beharko baititu; sariak estreinako aldiz emango zaizkie proiektuen aurkezpen onenei.\n9. Ordaindu egiten al dira emanaldiak?\n948 Merkatuak 948 ARTen programatutako lanen erakusketak sortzen dituzten gastuak ordainduko dituzte. Aukeratu eta programatutako proposamen guztiak programazioko zerrendatan/slotetan sailkatuko dira, eta diru-kopuru bana esleituko zaie ekoizpenari/erakustaldiari laguntzeko.\nBatzorde artistikoak eta Nafarroako Gobernuko Kultura Departamentuak ezarriko dute zerrenda/slot bakoitzeko diru-kopurua, programazioaren amaierako osaketaren arabera. Parte-hartzea baieztatu aurretik jakinaraziko zaie programazioan parte hartzeko aukeratutako guztiei.\n948 Merkatuaren antolakuntzak arte-proposamenen langile artistiko eta/edo teknikoen bidaia- eta ostatu-gastuak ere ordainduko ditu. Horrez gain, 948 Merkatua PROrako akreditazioa eta sarrera emango dira proposamen bakoitzeko bi pertsonarentzat gehienez.\nGogora ekarri nahi dugu 948 Merkatua artistak eta lanak hedatu eta merkaturatzen laguntzeko tresna dela, eta ez jaialdi bat. Beraz, ez dago emanaldirik, profesionalen aurrean egiten diren lan-erakusketak eta -erakustaldiak baizik, erosketa- eta kontratazio-aukerak sortzeko xedearekin.\n10. Zer gertatzen da 2017-18an aurkeztutako proposamenekin?\nBatzorde artistikoak aurreko edizioetan aurkeztutako lanak berrikusiko ditu, diziplinartekoak direnak eta 2019ko edizioan parte hartzeko irizpideak biltzen dituztenak aurkitzeko xedez. Balioetsi ondoren, hautatuak izaten badira, parte hartzeko gonbidapena luzatuko zaie.\n11. Zer lanek parte hartu ahal izango dute?\nHonako hauetatik abiatuz diseinatuko da programazioa:\n2018arte indarrean zeuden 419 proposamenak (2019ko martxoan eguneratuak) Proposamen artistiko, kultural eta sortzaileen Erregistroan jasotakoak.\n2019ko hasieran iritsitako proposamenak.\n948 Merkatuaren deialdia 2019ko ekainean plataforma irekiaren bitartez.\nBeste batzuk: komisariotzatik eta programaziotik zuzenean sortzeko edo hautatzeko fabrikak.\n12. 948 PROra joan nahi badut, nola eman dezaket izena?\nwww.948merkatua.com webgunearen bidez eman dezakezu izena 948 Merkatua Pron.\nProfesional gisa akreditatuta egoteak sarbidea ematen dizu honako hauetarako:\n948 Merkatua tarifa bereziak ostatuan eta garraioan.\nBaluarte Pro: Hitzaldiak eta konferentziak, standen eremua, aurkezpenak eta networkingerako eremua.\nErakustaldia eta ikuskizunak Nafarroako Antzerki Eskolan, Baluarten, Zentral aretoan, Gayarre antzokian (aldez aurretik erreserbatuta eta edukieraren arabera).\nProposamen artistiko eta sortzaileen katalogoa.\nTarifa aldatu egiten da izen-ematea egiten den dataren arabera eta, horregatik, ziur bazaude joan nahi duzula, lehenbailehen izena ematera animatzen zaitugu:\nAzokako hiru egunetarako sustapen-tarifa irailaren 1era arte: 45 €\nAzokako hiru egunetarako sustapen-tarifa urriaren 23tik aurrera: 90 €\nIzena emateko epea irekita egongo da 2019ko azaroaren 20 arte eta kontu horren inguruan edozein kontsulta egin nahi baduzu, profesionales@948merkatua.com helbidera jo dezakezu.


Biztanle helduen %10 inguruk beren bizitzako uneren batean zerbikalgia bat jasaten dute, maiz lepoaren atzeko edo alboko aldeetan agertzen den mina, alegia. Bizkarrezur zerbikalak zazpi orno ditu. Orno horiek aurreko ganbiltasun-arku leun bat osatzen dute eta buruaren oreka mantentzen laguntzen dute. Aurrera begira gaudela kartoi bat hortzen artean jarrita guztiz horizontal geratzen denean oreka hori zuzena da. Oreka egoera hori oso garrantzitsua da, hartatik kanpo muskulaturak lan egiten baitu. Horrek azaltzen du jarrera oker, behartu eta luzaro eutsien ondoriozko zerbikalgiak emendatzea. Urteetan aurrera goazen neurrian ere aldatzen da oreka hori, bizkarrezur zerbikalaren endekapenezko aldaketen ondorioz. Pertsona zaharren minaren motiborik ohikoena da, baina badira lepoko gaitzak eragin ditzaketen beste kausa asko.\nSintoma eta seinaleen azterketaz gain (miaketa fisikoa gihar-kontrakturak bilatzeko eta goi gorputz-adarren mugikortasunaren balorazioa), aski da lepoaren aurreko, atzeko eta alboko erradiografia soil bat gaitzaren kausa eta garrantzia erakusteko.\nDiagnostikoa argia ez denean, edo ohiko neurriek sintomak desagerrarazten ez dituztenean, mesedegarria izaten da azterketa erradiologikoak egitea, esate baterako tomografia axial konputarizatua (TAK) edo erresonantzia nuklear magnetikoa (ENM). Eta nerbio-erroak ukituta daudela susmatzen bada, badira azterketa elektrofisiologikoak goiko gorputz-adarretako nerbioen egoera jakiteko.\nKomenigarria da inolako zerbikalgia-motaren sintomarik agertu ez duten gaixoengan ere lesioak aurki litezkeela argitzea. Ohikoa da kasu hori sintomarik gabeko gaixoei beste kausa batengatik erradiografia bat egiten zaienean. Halaber, esan behar da sintoma klinikoen eta agerpen erradiologikoen artean ez dagoela korrelaziorik. Mina eta mugikortasun zerbikal mugatua duten pertsonek hezur egitura bikaina izan dezakete. Normaltasun erradiologikoa dagoen kasuotan, kontuaren jatorria gihar-arazotan dagoela pentsatu beharra dago (gainesfortzua, jarrerazko higiene eskasa, lantokiko tentsio-metatzea, estresa…).\nZerbikalgiaren tratamendua, hura eragiten duen arazoaren araberakoa da. B>Gihar kontraktura zorrotzak egun gutxitan osatzen dira, atseden hartuz, bero ezarpen lokalez eta gihar erlaxagarriak emanez. Zerbikalgia kronikoaren tratamendua, ordea, konplexuagoa da. Kasu horretan fisioterapia funtsezkoa gertatzen da gihar-potentzia hobetu, mugikortasuna berreskuratu eta malgutasuna emendatzeko. Jarrerazko higienea (jarrera zuzenak eta etxean -edo hasieran errehabilitazio-etxeetan- egin daitezkeen ariketak ezagutzea), lo egiteko lepoaren anatomiari egokitzen zaion buruko bat erabiltzea, erlaxazio-teknikak eta masaje erlaxagarri eta kontrakturaren kontrakoa oinarrizko neurriak dira. Igeriketa aliatu ona da, baina bular igeriketa saihestu egin behar da, lepoko giharren tentsioa erlaxatu beharrean handitu egiten baitu; gomendagarriagoak dira crol delakoa edo bizkar-igeriketa.\nTiratze eta elongazio zerbikalak gai eztabaidagarria dira, aldeko adina aurkako dituzte. Lesio neurologikoa dagoenean ez dira aholkatzen, eta diskoko herniako kasuetan kontraindikatuta dago. Min handiko denboraldietan iduneko zerbikal biguna erabiltzea egokia izan daiteke, batez ere gaueko ondoez gogorrak arintzeko. Izan ere, lepoaren mugikortasuna %75era murrizten du. Iduneko zerbikal gogorrari dagokionez, lesio zorrotzetarako baino ez da gomendagarria, esate baterako diskoko hernietarako, traumatismoetarako edo zaintiratu zerbikaletarako. Mugikortasuna %15era murrizten du eta luzaro erabiltzeak muskulatura ahuldu egiten du, horregatik beti medikuaren aginduz eta behar-beharrezko denboran baizik ez da erabili behar. Zerbikalgian analgesikoak, hantura-kontrako ez-esteroideak eta batzuetan gihar-erlaxagarriak laguntza handikoak izan daitezke.\nGaur egun bestelako teknikak erabiltzen hasi dira, hala nola Bioestimulaziorako Soft Laser delakoa, Maiztasun Txikiko Eremu Magnetiko Pultsatzaileak edo kontraktura dagoen lekuetan ultrasoinuak aplikatzea, baina oraindik ez dago tratamendu tradizionalak baino eraginkorragoak direla erakusten duen datu eztabaidaezinik. Ebakuntza neurokirurgikoari dagokionez, kontu handia izan behar da. Zenbait kasutan beharrezkoa da, baina gutxienetan. Mina jasanezina denean, nerbio-sustraiak ukituta daudenean edo bizkarrezurreko kanala estutzeagatik bizkarrezurreko muinaren konpresioa dagoenean baino ez da gomendagarria. Diskoko hernia gehienak berez edo neurri kontserbadorez osatzen dira, denbora kontua da. Hernia kasu larrietan baino ez da ebakuntza agintzen.\nLepoko mina zorrotza izan daiteke, eskuarki gihar kontraktura batengatik. Halakoa da tortikolia. Hura ia bat-batean agertu ohi da, hasieran susmatutako edo ageriko kausarik gabe. Zenbait egunetan osatzen da, kontrakturen kontrako tratamendu batekin. Sintoma nagusiak mina eta zenbait mugimendu egiteko zailtasuna dira, eta zenbait kasutan eguneroko zereginak galaraztera irits liteke.\nLa Zerbikalgia kronikoak biztanleria helduaren %10ri erasaten dio gutxi gora behera. Emakumeek jasaten dute gehien, seguru asko datuak ikusteko pantailetan emakume gehiago lan egiten dutelako, lepoa tolestuta izatera behartzen duten etxeko lanak egiten dituztelako edo lepoko jarrera behartuak eskatzen dituzten lan jarduerak egiten dituztelako. Jarrera horietan zenbait ordu egoteak gihar-kontraktura mingarriak eragiten ditu\nBeste zerbikalgia mota bat, bizkarrezur zerbikalaren artrosiak eragindakoa, hain zuzen, ohikoa da helduengan. Haren sintoma nagusiak lepoko eta sorbaldetako mina eta mugimenduen zurruntasun edo mugaketa dira. Oso aurreratuta dagoenean zorabioak nabari daitezke, osteofitoek -endekapen prozesuetako ohiko hezur hazteak- orno-arteriei erasan diezaiekete eta. Ohikoa da, halaber, eskuetako eta atzamarretako inurridura sentsazioa, baita sentsazio bera sorbaldetan eta goiko gorputz adarretan, bizkarrezurreko ornoen artean sortzen diren nerbio sustraiak ukituta daudenean.\nDiskoko hernia ez-bertebrala sorbaldara eta besora hedatutako min zerbikalaren kausa da gazte jendearengan. Zakar hasten da eta baliteke aldez aurretik traumatismoak -batzuetan itxuraz hutsalak- edo mugimendu behartuak gertatzea, maiz haren jatorriaren kausa argirik ez dagoen arren. Gehienetan orno zerbikalik behekoenak egoten dira ukituta; mugikortasunaren murrizketa eta mina ohikoak dira, eta mugimenduen, eztularen eta doministikuen eraginez okerrera egiten dute. Hernia hauek gazte jendearengan agertzen dira maizenik, helduengan diskoen deshidratazioak eta haien gune mamidunaren endekatzeak lesio hau agertzea galarazten baitute.\nZartada zerbikalaren sindromea trafiko-istripuen ondoriozko patologiarik ohikoenetako bat da. Talka egitean, lepoak eta buruak aurreranzko eta atzeranzko mugimendu kulunkari bortitz bat jasaten dute. Haren ondorioz, eta talkaren indarraren arabera, lotailuak urra daitezke, edo giharrak tiratu, ornoak mugitu (lepondoko zaintiratua), disko ez-bertebralei kalte egin eta are diskoko herniak sortu. Minak eta mugimenduen mugatzeak zenbait hilabete iraun dezakete, eta are kroniko egin.\nEstresak zerbikalgia kronikoan duen eragina onartuta dago, estresak eta antsietateak zergatik zerbikalgiak eragiten dituzten oso ondo ez badakigu ere. Pertsona estresatuek lepoan eta bizkarraren goiko aldean izaten dute min, eskuarki gihar-kontrakturekin loturik.\nBizkarrezur okertuak eta beste hezur-gaixotasun batzuk (osteoporosia, osteomalazia, Pageten gaixotasuna, etab.) ez dira zerbikalgien kausa hain ohikoak.


Autokarabana alokairu zerbitzua, Flying - Azpeitia, Gipuzkoa\nFlying autokarabana alokairua\nAlokatu zure autokarabana\nAlquiler de autocaravanas Flying rent\nFlying autokarabanak-en alokatzeak, kalitatezko zerbitzu baten bermea du, esperientzia paregabe bat biziz. Zuk, ekarri zure jendea, zure motxila, kamara… eta prestatu ongi pasatzeko… beste guztiaz gu arduratuko gara.\nPrezioan dena sartuta dago, ez dago kostu gehigarririk eta eguneko 24 ordutan gaude zuen zerbitzura edozein galdera edo larrialdi zuzentzen laguntzeko.\nGure ibilgailu guztiek mantenu eta azterketa guztiak egunera dituzte. Garbiketari dagokionez, azken belaunaldiko produktuak ibiltzen ditugu, desinfekzio eta higienizazio egokiak bermatzeko.\nAutokarabana guztietan: oheko arropa, burukoa, sukaldeko tresna eta ontziak, kafe-makina, garbiketako kita, bainugelako kita, lehen laguntzako kita, telebista laua, propano gas bonbonak, kanporako mahai eta eserlekuak, irteerako kita… sartzen dira.\nZure ardura zuri eta zure bidaiariei ongien dakokizuen autokarabana aukeratzea bakarrik da.\nMclouis Glamys 220 – Autokarabana\nBidaiatzeko 6 plaza – Lo egiteko 6 plaza\nBidaiatzeko 5 plaza – Lo egiteko 5 plaza\nTessoro – Perfilatua – Logela egongelarekin banatua\nPerfilatua – Ohe batean bihurtzen diren 2 ohe\nSport – Capuchina – Kabina gainean ohe zabala\nAutokarabanistak gara, eta egunekoarekin deskonektatzeko leku bereziak ezagutuz ihesaldiak egitea gustatzen zaigu.


Indian dagoen Gipuzkoako delegazioak bertan presentzia eta interesak dituzten gipuzkoar enpresekin bilera egin du - Gipuzko Buru Batzarra\nIndian dagoen Gipuzkoako delegazioak bertan presentzia eta interesak dituzten gipuzkoar enpresekin bilera egin du\nEkonomia Sustapeneko foru diputatuak, Ainhoa Aizpuruk, bilera egin du New Delhin gipuzkoar konpainiekin, tokiko merkatuaren berri izan eta esperientzia arrakastatsuak partekatu asmoz\nEkonomia Sustapena, Landa Ingurunea eta Lurralde Orekako foru diputatuak, Ainhoa Aizpuruk, Indian presentzia eta interesak dituzten gipuzkoar enpresekin bilera egin du, konpainia horiek dituzten proiektuak ezagutu eta Asiako herrialdeak bizi duen testuinguruaren berri eduki asmoz. CAF eta Mondragonek New Delhin dituzten egoitzetara bertaratzeaz gain –bulego horietako arduradunekin lan bilera bana izan du–, Indiara bertaratu den gipuzkoar delegazioak batzarra antolatu du zenbait enpresekin, tartean Ulma, Lanik, LKS, GH, Juaristi, Dalainor, Fagor Arrasate, Laserken eta Danobat, lehenago aipatutako konpainia horiez gain.\nEgindako bilera eta topaketaren helburua da, hain zuzen ere, Gipuzkoako enpresekin harremanak sendotzeaz gain, merkatu berriak bilatzeko eta haien aktibitatea nazioartekotzeko egiten ari diren lana babestea. Asiako herrialde honetan lurraldeko konpainiek izandako esperientzia arrakastatsuak konpartitu dituzte bilera honetan eta bertako merkatuak ageri dituen aukerak aztertu dituzte, baita ere. Gainera, gipuzkoar konpainiek Indian aurre egin beharreko desafioak izan dituzte mintzagai, burokrazia, fiskalitate antolakuntza ezberdina, merkatuaren atomizazioa eta azpiegiturak garatzeko garaian zain ohi den abiadura makala, besteak beste.\n“Bere ezaugarri sozioekonomikoengatik, duen industria indartsuagatik, Gipuzkoako enpresei eskaini diezaieken aukerengatik, herrialde gisa egiten ari den inbertsioengatik, eta potentzial handia duelako talentuan, berrikuntzan nahiz gorabidean dauden sektoreetan, gure industriarentzat erakargarria da herrialde hau. Horregatik da hain garrantzitsua kontaktu berriak egitea eta Indiako erakunde eta elkarteekin lan lerro berriak zabaltzea. Haien lan egiteko modua ezagutu eta egitekoak diren inbertsioen berri edukitzea, hain justu, Gipuzkoako enpresekin etorkizunera begirako aurreikuspen horiek konpartitu ahal izateko”, adierazi du Ainhoa Aizpuruk.\nBestalde, Ekonomia Sustapeneko foru zuzendari Antton Tomasenarekin eta Gipuzkoako Bazkundeko Enpresa Garapena eta Nazioartekotzeko zuzendari Amaia Ferrorekin batera, diputatuak CAF Indiak New Delhin dituen bulegoak ezagutu ditu, baita ere. Lurraldeko delegazioak bertako zuzendariarekin, Vishal Khetarpaulekin, bilera egin du. Beasaingo enpresak dagoeneko zazpi urte daramatza Delhiko egoitzan eta aurrerapen garrantzitsuak egin ditu azken urteotan, bereziki Delhi Airport Metro Express metroa eraiki eta mantentzeko ardura lortu ondoren. CAFek tokiko ekintza plana garatu du eta Indiako bulegoari esker, gainera, asiar merkatuan duen posizioa indartzeko modua egin du.\nArratsaldean, berriz, Mondragon taldeak Indian duen egoitza bisitatu dute eta bertan harrera egin die bulegoko zuzendariak, Ashutosh Sharmak, eta LKSren Asia-Pazifikoa eremuko arduradunak, German Lorenzok. Mondragonek 1998tik gaur egun arte presentzia fisiko jarraia mantendu du Indian eta gaur egun Arrasateko korporazioko 12 kooperatiba daude ezarrita herrialdean.\nGipuzkoako delegazioak, baita ere, MAIT Manufacturers’ Association of Information Technology erakundeko arduradunekin bilera izan du. Indiar agentzia IKT alorreko enpresen arteko kluster gisako elkarte bat da eta herrialde honetan sektore horretan diharduten empresa nagusiak biltzen ditu. Gipuzkoar delegazioak eta MAITek hitzartu dute hainbat esparrutan lankidetza lerroak ezartzea. Batetik, Indiak eskaintzen dituen merkatu aukeren mapa osatzea, digitalizazioa, zibersegurtasuna eta azpiegiturak kudeatzeko sistemen alorretan, kasu. Gainera, bi erakundeek aztertuko dute elkarlanari ekitea talentuaren formazio eta erakartzeko, nahiz Gipuzkoako enpresentzako interesgarriak izan daitezekeen inbertsio aukera berriak lantzeko garaian.


Elikadura eta kirola: zer jan energiak berritzeko? | Consumer\nElikadura eta kirola: zer jan energiak berritzeko?\nAriketa fisikoaren ondoren elikadura egokia izatea funtsezkoa da energiak berrezartzeko, desorekak saihesteko eta kirol-errendimendua optimizatzeko.\narabera: Asteartea, 2012ko abuztuaren 28a\nIrudia: Lululemon Athletica\nKirola egiteak, modu bizi edo leunagoan, organismoak oreka oso ezegonkor bat izaten du gastatzen duen energiaren eta jasotzen dituen elikagaien artean. Jarduera fisikoan galdutako indarrak birjartzeko dieta orekaturik ez badago, erraza da deskonpentsazioa gertatzea. Horregatik, behar-beharrezkoa da kantitate eta kalitateari dagokionez dieta egokia egitea, bai ariketa egin aurretik, bai ondoren. Gainera, errendimendua optimizatzen lagunduko du. Hurrengo erreportajeak azalduko digu zergatik den garrantzitsua dietarekin asmatzea jarduera fisikoaren ondoren, eta zer elikagai gomendatzen diren ariketa egin ondoren. Kirolarientzako zazpi elikatze-aholku praktiko ere proposatu dira, eta ura eta mineralak birjartzearen garrantzia azpimarratu da.\nIrudia: Lulemon Athletica\nJarduera fisikoa: zergatik da garrantzitsua dietarekin asmatzea?\nAriketa egin osteko dietak galdutako elikagai guztiak berreskuratu eta orekatu behar ditu\nAriketa fisikoa egiten dugunean, gure organismoak karbohidratoak eta gantzak erretzen ditu esfortzuak behar duen energia sortzeko. Gorputzeko tenperatura erregulatzeko ere balio du, bestela energia sortzean igo egingo bailitzateke eta ez bailitzateke egonkor mantenduko. Bi prozedurek -izerditzea eta hidratoak eta koipeak erretzea– organismoak mantenugaiak galtzea eragiten dute, eta horrek gure gorputza desorekatzen du.\nNutrizio-desorekak muskulu-mina, nekea edo gosea eragin dezake kirola egin ondoren. Horregatik, ariketa egin ondoren dieta egoki bat egitea oso garrantzitsua da: horrekin galdutako elikagai guztiak berreskuratu eta orekatu behar dira. Dena den, garrantzitsua da egiten dugun ariketa fisikoa bereiztea, zeren eta, edozein dela ere, mantenugai batzuk edo besteak berrezarri beharko baititugu.\nAriketa aerobikoan iraupen ertain edo luzeko jarduerak sartzen dira, hala nola korrika egitea, ibiltzea, igeri egitea, arraunean ibiltzea edo txirrindularitzan aritzea.\nAnaerobikoak, berriz, indar-jarduerak hartzen ditu, iraupen laburrekoak eta intentsitate handiagokoak, hala nola pisuak, jauziak, saskibaloia edo gimnasia artistikoa.\nKirol guztietan bi ariketak egiten dira, baina horietako bat da nagusi. Eta kirol guztietan energia-gastua dago. Baina zer jan hura ordezkatzeko?\nAriketa egin ondoren gomendatutako elikagaiak\nIndarrak berritzean, ezinbestekoa da karbohidrato eta proteina ugariko elikagaiak hartzea, koipe gutxi dutenak, batez ere esfortzu fisikoaren ondorengo bi orduetan, gorputza hartzaileago dagoenean eta elikagaiak hobeto bereganatzen dituenean. Jarduera aerobikoa nahiz anaerobikoa izan, elikagai horiek ezinbestekoak dira.\nHala ere, jarduera mota lagungarria da zer jan behar dugun orientatzeko.\nAriketa aerobikoak muskulu-glukogenoa kontsumitzen du. Karbohidrato konplexuak, hau da, arroza, patatak, zerealak, osoko zerealak, lekaleak, barazkiak eta zenbait fruta (fruitu gorriak, marrubiak edo gereziak) dira gomendagarrienak, energia ematen baitiote organismoari.\nJarduera anaerobikoek edo indar-jarduerek organismotik berreraiki beharreko substantzia plastikoak suntsitzen dituzte. Horregatik, aminoazidoak ezinbestekoak dira, baita muskulu-ehuna konpontzeko proteinak ere. Elikagai hauek gomendatzen dira: behi eta zerri haragia, arrainak, arrautzak, soja, gazta edo esnea.\nKirolarientzako zazpi elikatze-aholku praktiko\nAriketa amaitutakoan, mokadutxo bat jatea komeni da, otordu nagusietara gehiegizko gosearekin ez iristeko. Aukera ona izan daiteke ogi integraleko xerra bat gazta freskoarekin edo indioilarrarekin, fruitu lehorrekin, osoko zerealen barratxoekin edo fruta freskoa gaztanberarekin.\nSaihestu koipe eta azukre asko duten elikagaiak, hala nola patata frijituak edo opilgintza, kirol-egun baten ondoren maiz jateko gogoa dutenak. Kontsumitzen badira, pisutasun-sentsazioaz gain, ariketan egindako lanaren zati bat baliogabetu dezakete.\nOtordu nagusietarako, ez dira falta behar zereal integralak (arroza, pasta edo lekaleak) eta proteina (arrautza edo haragi giharra, adibidez) (oilaskoa, indioilarra edo arraina).\nAriketa egin ondoren muskuluak erlaxatzeko, funtsezkoa da potasio askoko elikagaiak kontsumitzea, hala nola fruta (batez ere platanoak) eta barazkiak. Hala eta guztiz ere, nekea nabaritzen bada, bitamina-konplexu bat hartzea komeni da, errazago konpontzen laguntzeko.\nEz da koiperik kontsumitu behar, proteinen digestioa ere atzeratzen baitu, eta, beraz, muskuluak berreskuratzea.\nArratsaldean kirola eginez gero, afari on bat oilasko- edo atun-entsalada izango litzateke, barazki gordinekin, ogi txigortu integrala edo indioilar-ogitarteko integrala gazta freskoarekin.\nGoizean kirola eginez gero, bazkari on bat plater hau izango litzateke: pasta, lekaleak edo arroza arrainarekin, oilaskoa eta barazkiak lurrunetan edo plantxan.\nUra eta mineralak berritzea\nEzinbestekoa da galdutako likidoak ariketan zehar aldatzea, organismoa erraz deshidratatu baitaiteke\nEzinbestekoa da galdutako likidoak ariketan zehar birjartzea, organismoa erraz deshidratatu baitaiteke konturatu gabe. Ariketa fisikoa egitean zenbat likido galdu den zehatz-mehatz jakitea litzateke egokiena: gorputzaren pisua kontrolatu aurretik eta ondoren, bi erregistroen arteko aldeak adierazten du zenbat ur berrezarri behar den. Hala ere, beti ezin da horrela baloratu. Iraupen ertain edo luzeko jardueren ondoren, ur gehiago kontsumitzea gomendatzen da, sodio-kantitate handiagoekin, mineralizazio-ur sendoagoekin.\nDeshidratazioari aurrea hartzeko modurik onena da ariketa egin aurretik likido-ekarpena ziurtatzea. Garrantzitsua da, halaber, jarduera fisikoa egiten ari den bitartean edatea, kantitateaz arduratu gabe; izan ere, sutzen hastean, ur kantitate handia kentzen da, eta ur hori aldatu egin behar da. Sabelean astuntasun-sentsazioa edo zarata nabaritu badaitezke ere, berehala desagertuko dira, organismoak berehala xurgatuko baitu ura.\naminoazidoak elikadura energia karbohidratoak kirol


«h Saia paitez irakaslearekin ahal den gurtia aldeg aurretik argitien. Aid...\nKontuak ez zaizkio atera ongi. Egilea(k) MAKAZAGA, Xabin. Berria, Euskal Editorea SM 2015 (1)\n...aren ispilurik onena. Alderdi Demokratak Raffaella Paita aurkeztu zuen sozialdemokraten gotorlekuetako bati eusteko,...\no Ahatea / paita


Klero sekularra | Historia | Xuletas, chuletas para exámenes, apuntes y trabajos\nEscrito el 9 de Febrero de 2016 en vasco con un tamaño de 4,62 KB\nJainkoaren borondatearen menpekotasuna.\nBotere zibila, militar eta erlijiosoa duen pertsona.\nMorroia,zerbitzaria, bereziki gizarte feudaletan. Esklaboak baina askatasun gehiago dauka.\nErlijioa aldatu zuten jendea.\nKristau izaten jarraitu zuen jendea.\nIberiar penintsulan kristauek arabiarrei konkistatuko herrialdeetan geratu zen musulmana.\nErregearen agintea monarkia feudalaren instituzio berezi batek kontrolatzen zuen. Sektore pribilegiatuek erregeen agintea mugatzeko erabili zuten tresnak izan ziren.\nElizaren arabera, hiru orden horien jatorria jainkoak emana zen eta, beraz, inork ez zituen zalantzan jartzen.Pribilegiatu gutxi batzuk boterearen eta lurren jabe ziren.Bestetik, biztanleria gehiena boteretsu horien presioaren menpean bizi zen.\nMonasterio eta komentu asko eraiki ziren. Erdi aroan elizako gertaerarik ezaugarrietako bat inbestiduraren kereila izan zen.\nElizak ere piramide egitura zuen, mailarik gorena aita santuak hartzen zuen.Ondoan kardinala eta hartz apezpiku zeuden. Ondoren gotzainak zeuden. Parrokoek eta apaizek osatzen zuten.\nbasailu izango dena, belauniko eta eskuak jaunaren artean jarri, basailu izendatzen dute.\nebanjelioen aurrean laguntza militarra emango ziola agintzen zion Inbestidura:\njaunak feudo bat lagatzen zion basailu nobleari\nAzaldu bizantzioko ekonomia alderdi hauek aztertuz:\nInperioko biztanleriaren %90 nekazaritza eta dibeltzaintzan aritzen ziren. Lur gehienak estatuaren monasterioen, eta pribilejiatu gutxi batzuen esku zegoen.\nHiri ugari zeuden nagusienak Konstantinopla eta Alexandria.\nHiri horietako gehienak Europa, Asia eta Afrika ibilbideetan kokatua zeuden. Merkataritza jarduera handia zegoen hiri horietan.\nAzaldu ezazu musulmandar kultura eta zientzia:\nZibilizazio islamarren elkarpenik handiena beste zibilizazio batzuen kultur oinordetza gordetzea, garatzea eta hedatzea izan zen. Lan filosofiko eta zientifiko ugari itzuli zituzten arabiar eta horri esker iritsi ziren mendebaldeko gizartera. Medikuntza ospitaleetan sendagaiak eta antiseptikoak erabiltzen zituzten. Kirurgia erabiltzen zuten, eta opioren deribatueak aplikatzen zituzten anestesia gisa. Al-Razi sendagileak Abul Qasim kordobako kirurgia tresna berriak diseinatu zitien.\nKarlomagnoaren imperioa: bilakaera eta gertaera nagusiak\nKarlomano frankoen erresuma osoan agindu zuen. 774. Urtean aita santuak (Erromaren babesle ) izendatu zun. Saxoniarren eta musulmanen contra borrakatu zuen. Espedizio bat antolatu zuen Hispaniara. Handik itzuli zenean, bere armadaren erretagoardiak segada izan zuen orreagan. 800. Urteko gabon egunean Erromako San Petri basilikan mendebaldeko enperadore titulua hartu zuen. Germaniako Inperio Santua deituko zen. Lurralde konderritan zatitu zuen. Inguruko biztanleak arriskatuak ziren. Markak edo mugako distrituak sortu eta perfektuen agindupean ezarri ziren. Akisgranen hiri burua ezarri eta erakunde zentrala sortu, Jauregia, Handik imperio esateko legeak eman.\nFeudalismoa: garaia, oinarriak eta basailutza zeremonia\nGaur egun XI.Mendetik XV.Ra bitarteko erdi aroko gizarte erregimena adierazteko feudalismo hitza erabiltzen dugu. Feudalismoa nekazarien etekinen zati baten konfiskazioan oinarritutako gizarte-erregimena, eta, mendetasun-sistema baten bidez eta sarien baten bidez. Basailutza zeremoniak hiru erritu nagusi zituen: Omenaldia, Agindua eta Inbestidura.\nGizartean alde andiak zeudela: boteretsu gutxi batzuk zeuden eta gehiagoak pobreek eta aske ez zirenek osatzen zuten. Boteretsuen artean familia inperiala, jabe handiak, goi-funtzionarioak eta elizako goi-karguak zeuden. Enperadoreek (basileus) ekonomia,armada,administrazioa eta justizia zuzentzen zituen.\nklero erregularra klero sekularra eta klero erregularra klero sekularra Erdi aroko klero sekularra /ficha/klero-sekularra/


Zinema eta ikus-entzunezkoak | Tabakalera - Donostia / San Sebastián\nHasiera Kultur proiektua Zinea eta Ikus-entzunezkoak\nOstirala, 2021ko azaroak 12 > Igandea, 2021ko azaroak 14\nVI Nazioarteko zine mintegia, Zin Ex. Gorputza eta arkitektura erakusketarekin elkarrizketan oinarritzen da.\n2021eko udazkeneko zinea\nOstirala, 2021ko urriak 1 > Osteguna, 2021ko abenduak 30\nUdazkeneko Tabakalerako zine-programa.\nJarduerak - Beste erakundeak\nOstirala, 2021ko urriak 29\nFrantzia-Belgika. Zuzendaritza: Henri Xhonneux. Ekoizpena: Claudie Ossard, Eric Van Beuren / Aligator Film, Constellation...\nLarunbata, 2021ko urriak 30\nPietro Marcelloren omenaldia Artavazd Pelešjan zinemagile armeniarrari.\nFokua: Kontatutako zinea\nUrtarrilean hasita programa berri bat hasiko dugu eta hilabetean behin zuzendariak gonbidatuko ditugu euren lan-prozesuei buruz hitz egin diezaguten. Kontua zineaz aritzea da, zine-aretoan.\nETORKIZUNA hurrengo filma egiteko prozesuan dauden zinemagileekin egindako elkarrizketen sail bat jasotzen duen podcast-a da.\nIkusmira Berriak proiektuak garatzeko egonaldi-programa bat da, eta indar hartzen ari den talentua eta ikus-entzunezko sorkuntza babestu eta bultzatzeko xedea du.\nDonostia Zinemaldiak, Elías Querejeta Zine Eskolarekin (EQZE) batera, proiektu bat abiarazi du Zinemaldiko artxibo bizi bat sortzeko asmoz: Zinemaldia 70: historia posible guztiak (Z70).\nPara quienes conozcan el Festival de San Sebastián, NEST es la sección competitiva de cortometrajes de estudiantes de escuelas de cine del mundo.\nArgazkia: Donostia Zinemaldiko artxiboa Urteurrenak, kontrakoa dirudien arren, aukera onak izan ohi dira jardunbide...\nNosferatu programazioaren barruan, 2021ean TBKn Luis Buñueli eskainitako zikloa abenduan amaituko da. Ziklo zirraragarria izan da, Calandako zinemagilearen lan osoa ordena kronologikoan landu duena, eta ikusleei aukera eman die pantaila handian bere...\nHistorikoki Latinoamerikako ekoizpen zinematografikoa bertan nagusi izan den ezegonkortasun politikoaren isla izan da. Gizarte-politiken indarraldia hauskorra denez, kultura-ekoizpenek horri erantzuten diote, bai edukia lantzerakoan, bai ekoizteko moduan...\nKokapena: 1. solairua\nFormatua: DCP, 35mm\nIrisgarritasuna: egokitutako 6 besaulki\nKokapena: 2. solairua\nIrisgarritasuna: egokitutako 2 besaulki\nFormatua: Digital, 16mm\nLeihatila saioa baino ordu erdi lehenago irekitzen da. Aldez aurretik, Tabakalerako Info Puntuan eta online.\nKonsulta itzazu hemen 2021ko Zine-bonuaren ezaugarriak.\nSarrera orokorra: 3,5 €.\n12 urtetik behera: 1€.\n%10-eko beherapena Donostia Kultura eta Tabakalera txartelarekin.


Data honetako argitalpenak ikusgai: December, 2017\n- abendua 15, 2017\nAbenduaren 3 an Euskeraren eguna ospatzen da Euskal Herriko txoko guztietan eta gure eskolan ere ospatzen dugu urtero, euskera delako gure hizkuntza eta maite dugulako.\nAurten Euskeraren eguna ospatzeko talde jolas bat prestatu dugu Euskal Mitologian oinarrituta, pisten jolas bat hain zuzen ere.Ikasleak taldeka banatu dira adin guztiak nahastuz. Euskal Mitologian onarritu da gure jolasa, sei pertsonai aukeratu ditugu eta eskolan zehar gune ezberdinak prestatu dituguz, taldeak sei gune ezberdinak pasatu behar izan dituzte txarteltxuak lortzeko eta amieran lortutako sei txartelekin esaldi bat osatu behar izan dute. "Euskera beti nire bihotzean eta ahoan"\nAnder Elortegi bertsolariaren laguntzarekin 3.zikloko ikasleak bertso batzuk sortu dituzte gure ospakizun egunerako, euskal mitologian oinarrituta. Jolasaren amieran abestu dituguz bertsoak, oso politak izan dira, lan bikaina egin dute gure ikasleak. Zorionak!!!\nHona hemen egun horretako argazki batzuk, disfrutatu.\nAbenduaren 1ean 4.,5. eta 6. mailako ikasleek Dyako bi langileen bisita izan genuen eskolan, Ainhoa eta Nagore. Larrialdi bat dagoenean zelan jokatu behar dugun erakutsi ziguten, benetan interesgarria izan dela eta gauza asko ikasi ditugu.\nHasieran gelan bideo bat ikusi genuen eta gero bihotz-birikietako bizkortzea zelan egiten den erakutsi ziguten panpin batekin praktikak eginez.\nHonen atzetik desfibriladorea zelan erabili behar den azaldu ziguten.\nAzkenik ambulantzia barrutik zelakoa den erakutsi ziguten.


Eraikinen Ikuskapen Teknikoa.\nGure bulegoa EIT-ak (Eraikinen Ikuskapen Teknikoa), errehabilitazioak eta eraikinen eguneratzeak egitean espezializatuta dago, eraikien patologien inguruan esperientzia zabala duelarik.\n“ITE EUSKADI” arkitektoen elkarteko kide gara, EIT-ak egitean espezializatuta dagoena.\nEdozein enpresa eraikitzailekiko independenteak gara, gure lana impartziala dela zihurtatuz.\n241/2021 dekretuko 13. Artikuluaren esanetan Eraikinen Ikuskapen Teknikoa (EIT) ondorengo baldintzetako edozein betetzen duten etxebizitzek gainditu beharreko aldizkako ikuskatze bat da.\n– Eraikinaren jabeek eraikinaren erreabilitazio, sarbide edo efizientzi energetikoko lanak laguntza publikoak erabiliz egin nahi izatea. Kasu honetan eraikinaren antzinatasunak ez du garrantzirik. EIT-a laguntza jaso baino lehenago idatzi beharko da.\n– Eraikinak 50 urte baino gehiagoko antzinatasuna izatea. Kasu honetan EIT-a egiteko 2018ko ekainaren 27 arteko epea dago.\nEIT-a hiru txostenetan jasota egongo da:\na- Eraikinaren kontserbazio, segurtasun, irazgaiztasun eta kontsolidazion baldintzen txosten bat, hasiera batean egin beharreko obrak zehazten direlarik. Txosten hau eraikinaren elementu komunei mugatzen da: Estaldura, egitura, etxaurre eta ur instalazioak.\nb- Minusbaliotasunen bat duten pertsonen oinarrizko sarbide eta erabilera baldintzak jaso eta ebaluatzen dituen txostena, indarrean den arautegiaren arabera eraikuntzak baldintza horiek betetzeko behar dituen doikuntzak adieraziz.\nc- Eraikinaren efizientzi energetikoaren ziurtagiria, indarrean den arautegiak ezarritako prozeduraren bidez eta honek eskatzen duen edukiarekin.\nEIT-a eraikinaren jabeek eskatu behar dute, eta arkitekto edo aparejadore titulazioa duen profesional aditu batek eginda egon behar du.\nZure eraikina EIT baten beharrean badago gure bulegoarekin kontaktuan jartzea besterik ez duzu. Zure zalantzak argitu eta konpromesurik gabeko aurrekontu pertsonalizatu bat prestatuko dizugu.\nHorretarako hurrengo formularioa bete dezakezu:\nhttp://mendietagoiatxearquitectos.com – Iturriotz kalea 17, bajo B, Arrasate-Mondragón – Teléfono 943 793 793


BigBlueButton - Wikipedia, entziklopedia askea.\nBigBlueButton kode irekiko web konferentziarako sistema da. GNU / Linux sistema eragilean oinarrituta dago. Bideokonferentziak egiteko sortua dago eta batez ere irakaskuntza plataformekin bat egiteko sortu zen. Irakasteko eta ikasteko edukiak kudeatzeko sistema garrantzitsu askorekin integrazioak ditu, Moodlerekin, esate baterako.\nBigBlueButtonek audioak eta bideoak partekatze sistema anitz onartzen ditu, arbela digitaletan aukera hedatuak dituzten aurkezpen digitaletarako gehigarriak (hala nola, erakuslea, marrazteko aukera eta seinalatzea eta markatzea...). BigBlueButton honek txata publiko eta pribatuak egiteko balio du, mahaigaina partekatzeko, VoIP integratua FreeSWITCH erabiliz eta PDF dokumentuak eta Microsoft Office edo LibreOffice dokumentuak aurkezteko laguntza eskaintzen du. Gainera, erabiltzaileak bi roletako batetan sartu ahal izango dira bideokonferentziara: partaide arrunta bezala edo moderatzaile bezala.\nPartaide arrunt gisa, erabiltzailea ahots-konferentziara elkartu daiteke, webgunea partekatu, eskua altxatu eta besteekin berriketan aritu, etab.\nModeratzaile gisa, erabiltzaile batek beste batzuk isilarazi / desaktibatu ditzake, edozein erabiltzaile saiotik bota dezake eta edozein erabiltzaile ahaldundu egin dezake aurkezle gisa aurkeztuz. Aurkezleak diapositibak kargatu ditzake eta aurkezpena kontrola dezake.\n3 Integrazioa beste aplikazio batzuekin\nBigBlueButton izena sortzerakoan buruan zeukatena irudikatzen du: bideokonferentzia bat hastea pantailako botoi urdin metaforiko handi bat sakatzea bezain erraza izan beharko luke.\n2007. urtean proiektua Carleton Unibertsitatean hasi zen, Technology Innovation Management program delakoaren baitan. Lehen bertsioa Richard Alam izeneko batek argitara eman zuen (hasieran Blindside project izena zuen) Tony Bailetti irakaslea izan zen proiektuko zuzendaria, gainbegiratzailea.\n2009an Richard Alam, Denis Zgonjanin, eta Fred Dixon programatzileek BigBlueButton iturburu-kodea Google Code biltegira kargatu zuten. Horrekin batera, Blindside Networks enpresa sortu zuten. Enpresa horrek kode irekiko negozio eredua proposatu zuen.\n2010ean, garatzaileek arbel bat gehitu zuten kargatutako aurkezpen digitalean bat-bateko ekarpenak egiteko. Jeremy Thomersonek aplikazioen programazio interfazea (API) gehitu zuen eta horri esker, BigBlueButton komunitateak gero aukera aprobetxatu zuen Sakairekin integratzeko, eta bide beretik, WordPress, Moodle 1.9, Moodle 2.0, Joomla, Redmine, Drupal, Tiki Wiki CMS Groupware, Foswiki, eta LAMS aplikazioetarako integrazioak sortu ziren.\nUrte horretan, Googlek BigBlueButton onartu zuen Google Summer of Code programan. Beste programatzaileen ekarpenak sustatzeko, garatzaile nagusiek iturburu kodea Google Codetik GitHubera eramatea erabaki zuten. Proiektuak iragarri zuen bere asmoa: Irabazi Asmorik Gabeko BigBlueButton Fundazioa sortuko zutela. Adierazi zuten software librean ohikoak diren irabai asmorik gabeko fundazio horrek zainduko zuela, gainbegiratuko zuela proiektuaren etorkizuneko garapena.\n2011n kode garatzaileek erregistro- eta erreproduzitzeko gaitasunak gehituko zituztela iragarri zuten BigBlueButton 0.80 bertsioari.\n2012an BigBlueButton 0,80 argitaratu zen.\n2013an BigBlueButton 0,81 argitaratu zen.\n2014an BigBlueButton 0,90-beta argitaratu zen.\n2015ean BigBlueButton 0.90 argitaratu zen.\nIntegrazioa beste aplikazio batzuekin[aldatu | aldatu iturburu kodea]\nBigBlueButton honek Moodlen integratzeko aukera eskaintzen du.\nChamilo (Urruneko Irakaskuntza Kudeatzeko Sistema).\nDoceboLMS (Saas / Cloud Learning Management System, hau da Urruneko Irakaskuntza Kudeatzeko Sistema).\nDrupal (Edukiak Kudeatzeko Sistema).\nILIAS (Urruneko Irakaskuntza Kudeatzeko Sistema).\nMoodle (Urruneko Irakaskuntza Kudeatzeko Sistema).\nMattermost (Web bidezko txat zerbitzua).\nSakai proiektua (Urruneko Irakaskuntza Kudeatzeko Sistema).\nTiki Wiki CMS Taldeka (Edukiak Kudeatzeko Sistema).\nQwerteach (Saas / Tutoretza plataforma).\nWordPress (Edukiak Kudeatzeko Sistema, webguneak, blogak eta.).\nWeb konferentziarako softwarea konparatzea.\n↑ «Luberri: BigBlueButton: ikasteko eta bilerak egiteko bideo-konferentzia Moodle plataforman.» Luberri 2019-04-14 Noiz kontsultatua: 2020-03-14.\nAlex Gabilondo: "BigBlueButton: ikasteko eta bilerak egiteko bideo-konferentzia Moodle plataforman".\nAlex Gabilondo: "BigBlueButton euskaraz".\n(Ingelesez) BigBlueButton - Webgune ofiziala.\n(Ingelesez) BigBlueButton - Webgune ofiziala: Nola instalatu eta beste argibide batzuk.\nBigBlueButton gaiak eta dokumentazioa Google Code-n.\nBigBlueButton iturburu kodea GitHub-en.\nBlindside Networks webgunea.\nOrriaren azken aldaketa: 1 iraila 2020, 18:34.


Santurtziko Antzerki Jaialdiak 41. edizioa burutuko du - Serantes Kultur Aretoa\nHasiera > Albisteak > Santurtziko Antzerki Jaialdiak 41. edizioa burutuko du\nSanturtziko Antzerki Jaialdiak 41. urte beteko ditu pandemiak kolpatutako edizioan. Hori dela eta, ikuskizunen edukiera murriztuko da, baina lanen kalitatea ez da txikiagoa izango.\nJaialdia urriaren 30ean hasi eta azaroaren 28an bukatuko da, eta 14 ikuskizun bikain eskainiko dira Serantes Kultur Aretoan.\nJaialdiaren hasiera aparta LEO BASSI bikainaren eskutik izango da “Yo, Mussolini” antzezlan probokatzaile eta dibertigarria eskainita, bizitza solidarioago eta humanistago baten alde borrokatzen den jendearentzako erronka zuzena izan nahi duena.\n“El Tango de Piazzolla” ikuskizunarekin jarraituko dugu. Fernando Salinas bandoneoi-bakarlariaren ikuskizuna da, eta musika, dantza eta poesia nahasten ditu. Tangu-jole bikote batek interpretatzen du, “Unión Musical Vizcaína” gure musika-bandak lagunduta.\nRon Lalá konpainia sarituak “Andanzas y Entremeses de Juan Rana” lana taularatuko du, zuzeneko musikarekin osatutako pieza laburren festa, Espainiako antzerki klasikoko funtsezko pertsonaia bat omentzeko. Bestalde, Chapitó konpainia portugaldarrak “Napoleón o el Complejo de Epico” aurkeztuko digu, antzerki fisiko eta clown estilo bereziarekin, non modu ironikoan eta ohituak gaituzten adimenarekin aurkezten baititu Napoleonen gerra-anbizioak eta konkistatzaile-anbizioak.\nJaialdiak bi emanaldi izango ditu euskaraz: “Harri hori ar”, non gaur egun oraindik odola darion lurralde batean gure ideia politikoak agerian uzteko beldurraz arituko baitira eta “Fadoak Entzuten gizona”, zinemako road movie-en moduko bidaia.\nEra berean, garrantzi sozial handiko lanak nabarmendu behar ditugu, hala nola “Prostitución”, protagonistei ahotsa ematen diena, eta “Siveria”, benetako gertaeretan oinarritua, Yelena Klimova LGTBI ekintzaile errusiarrari buruzkoa.\nAgertokietako klasiko handi bat, “Ricardo III”, ere presente egongo da edizio honetan, izua eta harridura eragiteko haren botere-irrikagatik, baina, aldi berean, haren ironiarekin lotzeko. Era berean, zirkuaren mundua ere ezagutuko dugu, Rhum & Cía taldearen “Gran Reserva” ikuskizun fantastikoaren bidez, zeinak bere umore ganberro eta harilkatzailearekin intoxikatuko baikaitu. El Mono Habitado konpainiaren “Ave Osos” antzezlanak umorez beteko du oholtza, Mesias gay bikote batengana doanean\n“Juana” dantza-antzerki ikuskizun originalarekin gozatzeko aukera izango dugu Losdedae taldearen eskutik, izen bereko emakume batzuk biltzen dituena, irudi historiko garrantzitsuak izandakoak eta “Yo la peor del mundo” musikalarekin, XVII. mendeko Sor Juana Inés de la Cruz aurkeztuko diguna, XXI. mendetik bere mamuei aurre eginez.\nHaurrei eta familiei dagokienez, Teatro Paraiso taldearen eskutik “Único” antzezlana izango dugu, anaia berri baten jaiotzak eragin ditzakeen jeloskortasunak jarriko dituena taula gainean.\nJaialdi honetan antzerkiaren munduko izen esanguratsuenetako batzuk bilduko dira, Aitana Sánchez, Carmen Machi, Adolfo Fernández, Israel Elejalde… Eta Miguel del Arco, Andrés Lima, Chevy Muraday bezalako zuzendari aipagarriak.\nEl Pintor Eduardo Alsasua nos mostrará su magnífica exposición `nueva realidad´


Umiak labañekin — Eibar.ORG | Eibarko peoria\nHemen zaude: Hasiera / Blogak / Garagoittiko Orakulua / Umiak labañekin\nOier Gorosabel 2012/12/27 08:10\nOndo konektatzen dot Lopezekin: foballaz edo egualdixaz berbarik egitten ez daben pertsonak asko estimatzen jittuadaz nik; baitta isilik lasai egoten dakixenak be.\nOin dala urte pare bat kontautako gauza batekin askotan gogoratzen nok. Lopez Izozkiak dendetako mantekero nagusixa dan lagun hau sarri egoten zuan umetan Cantabrian (familixia hangua dok berez). Herri txiki haren izena etxuat gogoratzen, baiña egixa esanda ez detsa asko ardura: Lopezen izekok erakutsittako jakindurixiak eta zentzunak bardin-bardin balixo dabelako munduko edozein partetarako. Bereziki umiak elbarritzat hartzen daben gizartiotarako.\nMundu urbanotik etorrittako beraneante txiki haren kargua hartu zebanian, izekon lehelengo eginbiharrekua labañia emotia izan zuan.\n¿Labañia zetako? berak, ondoko herriko gazte bigurrixengandik defenditzeko izango zalakuan, edo mendiko azken hartzen erasuen pentsamenduan, dardarez. Bai, labañia. Sekulan ezin lajeikek jakin zer suertauko dan, eta labañiak edozein apurotatik etarako hau: sokia ebagi biharra, ogixa zabaltzia, makillari puntia etaratzia nahiz ugartutako potia askatzia; beti komeni dok labañia aldian izatia.\nLehendik be usaiña hartuta ajnenguan, baiña Lopezen izekon aholkua entzunda konbentzimendu totala etorri jataan: umiak babestu nahixan, ergeldu egitten doguz. Herri txikiko umiandako, gaztetandik, bere buruan jabe izaten erakusten jakok gurasuengandik banatzeko momentua prestatzen. “Lehelengo mundutarrak”, barriz, umetzarua mailla erridikuluetaraiñok luzatzen juagu (nun dago gaur ¿35 urtetan?), algodoi sinboliko eta errealetan mantendutako inutilla.\n¿Ez ete dok hobia umiak labaña zorrotzak gure bistan erabiltzen ikastia txikittatik? Beti gaillu kamutsekin ibillitta, ez dittuk zaurittuko ez: baiña halan erremintta zorrotzak bere kontura erabiltzen ikastera kondenatzen jittuagu. Komunian... toki illunetan... lokaletan... neretako askoz be arriskutsuagua eta, batez be, kontrolau eziñezkua.\nBardin esan lajeikek suakin. Bardin edo gehixago, suakin norbere buruari min egittiaz aparte inzendiua be eragin leikialako.\n(Oharra: hau kultur tekniko enrollauen batek irakorri ezkeriok, ez mesedez sartu datorren ikasturteko Agenda Kulturalian “Sua egitteko tallarrak”, edo “Ikasi labaña zorrotza erabiltzen” moduko aisialdi aktibidaderik. Ez, ez da hori esaten nabillena)\netiketak: umeologia, lopez


Banaketa boreo-alpetarra duen landare hau, garai hotzago bateko erlikiatzat har dezakegu Euskal Herrian eta soilik Ordunteko mendietan bizi da, 1.050 bat metrotan. Gainera, bertakoak ale gutxiko populazioak direla eta, 'Kaltebera' bezala sailkaturik dago Espezie Mehatxatuen EAEko Katalogoan.\nLandare iraunkorra da, errizomatosoa. Zurtoin tenteak ditu, 10-30 cm-koak, sinpleak eta ile artiletsuez osatutako indumentu zeharargitsuez estalita egoten da. Zurtoinaren goikaldean, hala ere, ile guruintsuak ere agertzen dira, 2 mm-rainokoak eta oso deigarriak, guruinaren kolore morea dela eta.\nErdialdeko eta goikaldeko hostoak 15-30 x 11-24 mm-koak dira eta behealdekoak tamainaz progresiboki txikitzen doaz, oinarrialdeko katafiloen tamainara iritsi arte. Hosto guztiak oposatuak dira, obatuak, eta ertz horzduna dute (6-16 hortz alde bakoitzean). Zimurtsuak dira, glabroak gainaldean eta iletsuak edo glabreszenteak azpialdean, bereziki goikaldeko hostoak, ertzean arkeatzen diren ile motz eta zurrunak baitituzte.\nZurtoinen puntan biltzen dira lore-sortak. Loratze-prozesuan oso motzak dira, baina fruitua emateko garaian luzatu eta laxo bilakatzen dira. Infloreszentziak luku motakoak dira eta hauetan, loreak elkarrengandik nahiko modu lasaian kokatuta daude. Kaliza baino bizpahiru aldiz luzeagoa den braktea batek babesten du lorearen oina, hostoen antzeko tamaina eta itxurakoa, guruintsua eta goikaldekoak moreak.\nLoreek 1,5-3 mm-ko pedizeloa dute eta kaliza 6-8 mm-koa da, erregularra, kanpai-itxura dauka, eta lau gingil obal-lantzeolatu ditu kalizaren erdiraino iristen direnak, tamaina berdinekoak. Lobuluek 3,5-4 x 1,3-1,5 mm-ko tamaina dute, triangeluarrak dira, osoak, guruintsuak eta purpura kolorekoak. Korola, aldiz, 18-22 mm-koa da, gorrixka, eta bi ezpainetan amaitzen den hodi luzea dauka. Goiko ezpaina zuzena edo zertxobait kurbatua da, kasko-itxurakoa, behekoa baino luzeagoa, eta hiru gingiletan bereizita dago. Beheko ezpaina goikoa bezain zabala da, trilobulatua, lobulu berdinekin. Hodia 10-12 mm-koa da, goiko ezpaina baino askoz luzeagoa eta iletsua.\nEstaminek harizpi guruintsuak dituzte. Anterak 1,8-2,3 mm-koak dira, hori eta moreak, eta ile fin, leun eta txuriak dituzte. Obarioak ere zetaren antzeko indumentu disdiratsua du, bereziki goikaldean. Estiloa iletsua da eta estigma globo formakoa.\n9,5-11.5 x 4,5 mm-ko fruitua garatzen du, kapsula motakoa. Kapsula obal-eliptikoa da, iletsua, kaliza baino luzeagoa, eta hazi txiki ugariz beteta dago. 1,4-2,2 x 1,1-1,2 mm-ko haziak izaten ditu, elipsoideak edo giltzurrun formakoak alboz begiratuta, lateralki konprimatuak egoten baitira. Longitudinalki zenbait sahiets lau dituzte, 0,3-0,4 mm-ko altuerakoak eta arre ilun kolorekoak.\nBanaketa boreo-alpetarra duen landarea da. Europan, zehazki, mendi garaienetara mugatzen da. Euskal Herrian, Ordunteko mendietan soilik bizi da, 1.050 bat metrotan. Altuera hori espezie honentzat oso txikia da. Bizkaiko gune urri eta txikietatik hurbil, mendebaldean, Kantabrian eta Burgosen, zenbait populazio daude; baina ekialdean, populazio hurbilenak 150 kilometrotik gorako distantzian daude, Pirinioetan.\nOrdunteko mendietan landarea hegal ospel eta lainotsuetako belardi hezeetan bizi da, errekasto txikien ertzean edota izerditu egiten duten haitzetan, lurzoru fresko eta azidoetan.\nEspezie Mehatxatuen EAEko Katalogoan 'Kaltebera' bezala sailkaturik dago. Izan ere, espezie boreo-alpetarra denez, gure lurraldean aurkitzen direnak antzinako garai hotzagoetako erlikiatzat hartzen dira. Babesleku oso txikietan bakarrik lortu du bizirik irautea, eta ale gutxiko populazioak dira. Landarea bizi den eremuetan abeltzaintza estentsiboari eusten zaion bitartean, ez dirudi landarea galtzeko arriskuan izango denik. Ordunteko mendietan balio handiko beste landare batzuk bizi direnez, legeak gune hori babestu beharko luke. Bartsia alpina espeziearen kasuan, propaguluak jasotzea komenigarria litzateke, egungo populazioak indartu ahal izateko.\nEgilea: | Sorrera: 2012/06/11 | Azken eguneraketa: 2014/09/08 | Bisita-kopurua: 1100 | Argazki nagusia: Roger D. Bull


Manuel Villacampa del Castillo - Wikipedia, entziklopedia askea.\nBetanzos, 1827ko otsailaren 17a\nMelilla, 1889ko otsailaren 12a (61 urte)\nManuel Villacampa del Castillo (Betanzos, 1827ko otsailaren 17 - Melilla, 1889ko otsailaren 12) Galizian jaiotako familia aragoiarraren militar espainiarra, progresita eta errepublikaren aldekoa izan zen. 1886an Borboien berrezarkuntza aurkako matxinada prestatu zuen baina ez zuen arrakastarik izan.\nFamilia Aragoi Garaiakoa zen. Aita, José Villacampa y Periel, infanteriako teniente koronela zen. Bere osaba, Pedro Villacampa y Maza de Lizana (1776-1854), Iberiar Penintsulako Gerraren heroia izan zen. Bederatzi urte zituenean aita hil egin zen eta, orduan, ama, Rosa del Castillo, Eskola Militarrean sartu zuen.\nMatilde Moránekin ezkondu zen. Manuelek 1868ko Iraultzan hartu zuen parte; bere lana garrantzitsua izan zen Granadan. Militar bezala karlisten aurkako borrokan hartu zuen parte, Matinerren Gerran (1846-1849) eta Bigarren Karlistaldian (1872-1876). Goardia Zibilaren ofizial bezala ere Andaluzian bidelapurreriaren aurka aritu zen. Espainiako Lehen Errepublikan, 1873an, jeneral izendatu zuten. 1874an Castellón de la Planaren gobernadore militarraren izendapena jaso zuen. 1877an, monarkiaren berrezarpenarekin, kargu guztiak kendu zizkioten eta Bellver gazteluan atxilotu zuten.\nBerriro libre, errepublikaren aldeko matxinada hasi zen prestatzen. Gertaerak 1886ko irailaren 19an izan ziren. Zibilen aldeko burua Manuel Ruiz Zorrilla. Atxilotuta, epaitua eta zigor heriotz kondena ezarri zioten. Baina, ondoren, betiko espetxeraldiarekin Afrikan trukatu zuten kondena hori. Hasieran Fernando Poo kolonian izan zuten eta, 1887tik, Melillan. Urte horietan umuliazio ugari pairatu zuen. Berarekin, beti, bere alaba, Emilia Villacampa, egon zen. Espetxean hil zen, 1889an.\n(Gaztelaniaz):Biografia Historiaren Errege Akademiako webgunean.\nOrriaren azken aldaketa: 18 urria 2019, 22:31.


Plazandreak Udako Torneoaren hirugarren jardunaldia jokatu da | EHK\nEstrategia aldaketak eta Maite Ruiz de Larramendiren lan onak lehen puntua eman diote Naroa Elizalderen taldeari\nLaboral Kutxa Udako Torneoko hirugarren jardunaldia lehiatu zen iragan ostegunean, Irungo Uranzu pilotalekuan, Andrea Aldaregia-Olatz Ruiz de Larramendi-Naroa Agirre eta Ainhoa Ruiz de Infante-Maite Ruiz de Larramendi-Leire Garairen taldeek neurtu zituztelarik indarrak.\nNaroa Elizaldek zuzentzen duen taldeak LABORAL KUTXA Udako Torneoko lehen puntua eskuratu zuen, lehen partidan oso aldapa gora jarri zaion jaialdiari buelta emanda. Orain arteko bi jardunaldietan punturik batu gabeko bi taldeen arteko neurketa zen honakoa eta buruz burukoan Naroa Agirreren garaipenak aurretik jarri baditu ere, Erlantz Garciaren nesken markagailuak hutsean jarraitzen du. Hori bai, beste behin, emozioak azken partidara arte iraun du.\nAurreko asteetan gertatu ez bezala, Naroa Elizaldek estrategiaz aldatu eta lehen partidako emaitza ikusita –Ainhoa Ruiz de Infantek 12-6 galdu zuen kaiolan– Maite Ruiz de Larramendiren esperientziaren aldeko apustua egin zuen. Eulatekoak binakakoa eta lau eta erdiko bigarren partida jokatu zituen jarraian eta bietan erraz xamar nagusituta, jardunaldia aurrera atera ahal izan zuten. Aurreko astean buruz buruko bi partidak galdu zituen Leire Garai izan du lagun atzelari nafarrak eta aise nagusitu dira Andrea Aldaregia eta bere iloba Olatz Ruiz de Larramendiren aurka 12-6, nahiz eta partida erdira arte gauzak estu xamar joan diren.\nHirugarren astez jarraian, puntua azken neurketan erabaki zen, baina ez zireb lehen partidako protagonistak errepikatu. Atsedena hartzeko aukera izan zuen arren, Naroa Agirrek ez zuen lehen partidako lan ona errepikatzerik izan eta Maite Ruiz de Larramendiren sendotasuna nagusitu zen, kasu honetan ere, 12-6ko emaitzaz.\nPlazandreak Udako Torneoaren hirugarren jardunaldiko emaitzak:\nAndrea Aldaregia-Olatz Ruiz de Larranendi 6 VS Leire Garai-Maite Ruiz de Larramendi 12


Aeronautika - Zientzia.eus\n22.376 eduki kontsultagai\nHasiera » Gaiak » Aeronautika\nAireko lehen euskal taxia\nEtorkizuneko hiri-mugikortasunak zeruan jarrita ditu begiak eta Tecnaliak Estatuko lehen aerotaxiaren prototipoa ezagutarazi du, hirietan modu autonomo eta independentean airez mugitzeko prestatutako taxi berezia.\nJudit Muñoz Matute Matematikaria\n“Dibertsitateak problemak ebazteko beste ikuspuntu batzuk ematen ditu”\nMatematikak betidanik izan ditu gustuko Judit Muñoz Matutek. Dioenez, txikitatik zen ona zenbakiekin, eta ez hainbeste Historian, Euskaran eta Gaztelanian: "Asko gustatzen zitzaidan problemak ebaztea, eta Batxilergoan, Durangon, matematika-irakasle oso ona izan nuen, eta horrek ere bultzatu ninduen Matematikak aukeratzera unibertsitatean", gogoratu\nUltima Thulek elur-panpin gorrixka baten itxura duela argitu dute jada\nUltima Thuleren (2014 MU69) argazki berriak zabaldu dituzte NASAk eta AEBtako Johns Hopkins Unibertsitateak. Oraindik New Horizons zundak hartutako argazkien % 1 besterik ez dute ikusi ahal izan, baina jada argitu dute beren lehenengo zalantza: objektu bakar bat da Ultima Thule, ez bi objektu independiente. Elur-panpin baten itxura duela ikusi dute\nHegan egiteko modu berria\nAirearen ioiak elektrodoen bidez erakarriz egin dute makina hegalari bat, hegazkin bat. Lehen hegaldiak egin dituzte MIT institutuko saskibaloi-kantxa baten barruan. Oso hasieran da kontua, baina hegan egiteko modu berri bat da, azken batean.\nHegazkinak identifikatzeko app-a\nInoiz galdetu diozu zure buruari nora doan hegazkin hori? Flightradar24 hegaldien zuzeneko jarraipena egiteko balio duen aplikazio ezagun bat da. Informazio asko eskaintzen du: ibilbidea, ordutegiak, aurreikusitako atzerapenak, hegazkin-mota edo une horretan daraman abiadura eta altitudea.\n‹‹ Aurrekoak 1 2 ... 24 25 Hurrengoak ››\nGiza zientziak (701)\nAdimen artifiziala (150)


Cementos Lemona | Cementos Lemonak logotipo berezia sortzen du bere mendeurrena ospatzeko\nCementos Lemonak bere mendeurrena ospatzen du 2017 honetan zehar eta bere bizitza-mendea ospatzeko urteurren garrantzitsu hau gogoratzen duen logotipo berezia sortu du, bere euskarri eta komunikazio guztietan erabiliko duena.\nLogotipoaz gain, konpainiak bere irudi grafiko guztia berritzen du eta, hartarako, apustu egin du, batetik, bere iraganerako keinua egiten duen eta, bestetik, etorkizun handi eta dinamikoa gogoratzen duen diseinuagatik.\nHonela, Cementos Lemonak garatzen dituen ekintza guztiek bereziki mendeurrenarako sortutako logotipoa izango dute.\nLogo honen sorrera Cementos Lemonak bere mendeurrena ospatzeko planifikatu duen ekintzetako bat da. Beste ekintzen artean, web-orri berezi baten sorrera, konpainiaren historiaren inguruko liburu bateko edizioa eta datorren ekainaren 7an Euskalduna Jauregian ospatuko den festa izango dira.\nCementos Lemona: 100 urteko historia konpromiso soziala eta berrikuntzaren ... Cementos Lemona, ehun urteko enpresa